open-index/open-wikipedia-markdown huggingface dataset:
Ḥong Kong

**Ḥong Kong** (en chinu: 香港, lliteralmente puertu goliosu o puertu del inciensu), nomáu oficialmente **Rexón Alministrativa Especial de la República Popular China de Hong Kong**, ye una rexón alministrativa especial de la República Popular China. Asitíase na costa meridional de China, nún puertu natural del delta del ríu de la Perlla, nel mar del sur de China. Con una estensión terrestre de 1.106 km² y una población de 7,3 millones d'habitantes, ye la cuarta nación o territoriu del mundu con mayor densidá de población. Tocántenes a la so distribución étnica, el 95% de los sos habitantes son d'etnia han. Los más d'ellos aportaron a la ciudá dende les ciudaes de Guangzhou y Taishan, na vecina provincia de Guangdong.

Tres de la Primer Guerra del Opiu (1839-42) Hong Kong convirtióse nuna colonia británica al ceder pa siempres China a Gran Bretaña la islla de Hong Kong. A la colonia sumose en 1860 la península de Kowloon, y los Nuevos Territorios, que foron cedíos por 99 años, añadiéronse-y en 1898. Demientres la Segunda Guerra Mundial la colonia foi ocupada por Xapón, y volvió a manes de los británicos en 1945. Na década del 1980 entamaron les negociaciones ente'l Reinu Xuníu y China pa la tresferencia de la soberanía de la colonia. Alcordóse en 1984 que Hong Kong pasaría a ser china en 1997, y que se convertiría nuna rexón alministrativa especial con una amplia autonomía.

Hong Kong caltién, embaxu'l principiu d*'un país, dos sistemes*, un sistema políticu diferenciáu del de China. La rexón tien los sos propios poderes executivu, llexislativu y xudicial, magar que nun tien competencies en defensa y asuntos esteriores. Amás, rellacionase direutamente, y de forma independiente, con otres naciones y organismos internacionales pa cuestiones qu'entren dientru del campu de les sos competencies.

Nomada *la perlla del Oriente*, Hong Kong ye ún de los principales centros financieros globales, con una economía que ye la más competitiva del mundu. La so moneda, el dólar de Hong Kong, ye la décimotercera más utilizada nel mundu pa transaiciones financieres. Tien un sistema impositivu simple y con tipos favorables pa les grandes corporaciones, que s'asienten nella fiando de la independencia del so sistema xudicial y la estabilidá y fiabilidá del so corpus llexislativu. El sector terciariu ye, gracies a esi calter de centru financieru y tamién al turismu (foi la ciudá más visitada del mundu en 2014), el motor básicu de la economía d'esti prósperu territoriu, ún de los de mayor desigualdá económica del mundu.

La ciudá ye célebre pol so puertu natural, perprofundu, que permite l'accesu cenciellu de los buques cargueros, y tamién pol so skyline, ún de los más nomaos del mundu. Tien un Índiz de Desarrollu Humanu altísimu, y la mayor esperanza de vida de tolos países del mundu. Pese a que más del 90% de la so población utiliza'l so sistema de tresporte públicu, modernu y puntual, la contaminación del aire, de resultes de los contaminantes emitíos poles industries de la rexón de China más averaes a ella, ye ún de los principales problemes de la ciudá.

## Referencies

## Enllaces esternos
*    Páxina web del Conseyu de Turismu de Hong Kong
Estreleira

La bandera **estreleira** simboliza la llucha del movimientu socialista y comunista pola independencia de Galicia.

La modalidá de bandera de franxa azul con una estrella colorada nel centru úsase pola mayor parte del nacionalismu gallegu d'izquierdes. Anguaño ta abondo estendida en Galicia pola mor de la espansión del nacionalismu nos últimos años. La estrella colorada creáronla militantes comunistes de la UPG (Unión do Povo Galego) allá pelos años 60 del sieglu XX, recordando la "estrella solitaria" de la bandera de Cuba, adoptada tres llograr la independencia d'España. 

Según investigadores de la Fundación 10 de marzo, vinculada a CCOO y al Partíu Comunista de Galicia ( PCG ), esta bandera usóse primeramente por militantes de la seición guerrillera del PCE en Galicia, nos años 40 del sieglu XX, siendo xefe de la guerrilla Antonio Seoane y Secretariu del PCE en Galicia (el PCG nun se crearía hasta los años 60) José Gómez Gayoso mientres los nacionalistes usaben dende la creación de Partíu Galleguista una bandera asemeyada cola estrella amariella.

Anguaño úsase como reclamu na defensa del nacionalismu gallegu d'izquierdes. Tolos partíos nacionalistes d'izquierda de Galicia (BNG, Nós-UP, FPG...) usen la bandera como símbolu del so nacionalismu.

Al contrario que la bandera oficial de Galicia, nun tien un diseñu de construcción exactu, sacante que la estrella colorada tien que tar nel centru, alineada cola franxa azul.

## Referencies

## Enllaces esternos
Jacques Lacan

**Jacques-Marie Émile Lacan**  foi un psicoanalista francés. Reformuló la teoría psicoanalítica entamada por Sigmund Freud, aplicando a los descubrimientos del siquiatra vienés los avances del estructuralismu en llingüística y antropoloxía. Les sos propuestes foron orixe de fuertes discutinios nel sen de les instituciones psicoanalítiques. Les diferencies de criteriu qu'estremen a la Sociedá Psicoanalítica de París (SPP) -dependiente de l'Asociación Psicoanalítica Internacional (API)- de Jacques Lacan y los sos siguidores, sobro la duración de les sesiones de tratamientu o la formación de los psicoanalistes, lleven a esti a dixebrase de la SPP y formar primero la Sociedá Francesa de Psicoanálisis (SFP) en 1953 y la Escuela Freudiana de París (EFP) en 1964.

Les sos aportaciones a l'anovamientu de les teoríes psicoanalítiques básense na conceición d'un "inconsciente estructuráu como un llinguaxe", na crítica de la nomada "psicoloxía del yo" y na importancia que-y da al significante na so rellación col significáu. Lacan basó les sos innovaciones nun llamáu a la comunidá psicoanalítica a entamar lo qu'él designó como una "vuelta a Freud". Dalgunes de les sos obres principales -publicaes polos sos discípulos- son*El deséu y la so interpretación* (1959), *Escritos* (1966), *Cuatro conceptos fundamentales del psicoanálisis* (1973), *Entá* (1975), y *Los escritos téunicos de Freud* (1975).

## Referencies

## Enllaces esternos
Llista d'asteroides/47001–47100

*... | [[Llista d'asteroides/46901–47000|Previu]] | *'Llista d'asteroides*' | [[Llista d'asteroides/47101–47200|Siguiente]] | ...*

## Referencies

## Enllaces esternos
GalEusCa

**GalEusCa** ye una colligación eleutoral centrista formada pol Bloque Nacionalista Galego (BNG), el Partido Nacionalista Vasco (PNV/EAJ) y Convergència i Unió (CiU) pa les eleiciones al Parllamentu Européu de 2004.

El so nome ye'l acrónimu de los tres países representaos por estos tres partíos políticos, respeutivamente: Galicia, Euskadi y Cataluña.

El Partido Nacionalista Canario, nun formó parte de la coalición pero pidió'l votu pa ella.

## Resultaos Eleiciones al Parllamentu Européu de 2004



## Referencies

## Enllaces esternos
* Web del eurodiputáu de la coalición GALEUSCA, Ignasi Guardans Cambó
Bandera d'Exiptu

La **bandera nacional d'[[Exiptu]]** foi adoptada'l 4 d'ochobre de 1984. Ye una bandera compuesta por trés franxes horizontales del mesmu tamañu de color bermeyu (la superior), blanca (la central) y prieta (la inferior). El color bermeyu alude a la hestoria'l país, ta adoptáu de la bandera que s'usó demientres el sieglu XIX, pero l'orixe de los elementos d'esta bandera ye otomanu. El blancu representa la Revolución de 1952 que permitió la deposición incruenta del rei Faruk I y que finó cola definitiva proclamación de la República tres derrocar a Fuad II al añu viniente. El color prietu simboliza la fin de la opresión qu'exerció'l colonialismu británicu sobre'l pueblu exipcianu. Na parte central de la bandera apaez representáu, dientru de la franxa de color blanca, l'escudu d'Exiptu.

## Ver tamién
* Escudu d'Exiptu

## Referencies

## Enllaces esternos
Escudu d'Exiptu

L**'escudu d'[[Exiptu]]** foi adoptáu en 1958 demientres la fechura de la República Árabe Xunida. Ye una aigla d'oru aclariada de sable que sostién sobro'l so pechu un escudu colos colores de la bandera nacional colocaos en palu. L'aigla reposa sobro una cinta na que pue lleese'l denomatu oficial del país, escritu n'escritura cúfica. 

La figura (el soporte en terminoloxía heráldica) del aigla denomada *"Aigla de [[Saladín]]"*, tien un diseñu basáu nuna talla cola forma d'esti páxaru rapaz esculpida nuna muria d'El Cairu pero l'usu del "Aigla de Saladín" nos emblemes del mundu islámicu ye modernu.

## Ver tamién
* Bandera d'Exiptu

## Referencies

## Enllaces esternos
Inzar

**Inzar** ye un coleutivu que vien de la xunificación del Movemento Comunista de Galicia y de la Liga Comunista Revolucionaria de Galicia que se constituyó en partíu políticu en 1991 lligáu a Izquierda Alternativa. En 1993 integróse nel BNG, siempres tuvo pocu pesu cuantitativu dientro dél, tenía 234 militantes (2002) y finó por convertise nun coleutivu nel sen del BNG. Xesús Veiga Buxán, que foi diputáu nel Parllamentu de Galicia, ye'l so dirixente más conocíu.

## Referencies

## Enllaces esternos
Galicia Ceibe

**Galicia Ceibe** foi una organización indepedentista d'izquierdes impulsada pol Partido Galego do Proletariado (PGP) en 1980 como'l so frente d'actuación política. Tras a disolución do PGP en 1981, Galicia Ceibe ocupará'l so espaciu políticu, la independencia plena sin escluyir la denomada "llucha armada". En 1982 foi una de les fuercies que dio orixe al BNG pero dexólu a los pocos meses por diferencies na estratexa eleutoral a siguir.

Nes eleiciones de 1983 formó xunto al PCOE ya independentes les Candidaturas de Unidade Popular. Delantre los malos resultados Xosé Luís Méndez Ferrín propón a finales del añu na *VI Asemblea Nacional* la autodisolución de la organización lo que ye refugao pola mayoría. Nesa Asemblea decidióse camudar de nome a **Galiza Ceive-OLN** y adoutar la ortografía reintegracionista.

La organización dio soporte ideolóxicu al Exército Guerrilheiro do Povo Galego Ceive.

En 1988 xunto'l Partíu Comunista de Liberación Nacional, escisión da Unión do Povo Galego formó la Frente Popular Galega, integra a otru grupu que formaba parte de la FPG procedente del PCLN, los Grupos Independentistas Galegos formáu por universitarios da USC, al añu siguinte Galiza Ceive-OLN decide dexar la organización por diferencies na estratexia la organización y autodisólvióse pa formar a Assembleia do Povo Unido

## Referencies

## Enllaces esternos
Unidá Rexonalista

La **Unidá Rexonalista** (UR) foi una coalición asturiana de partíos y independientes d'izquierda. Tuvo el so orixe na "Comisión Gestora para una Candidatura Unitaria, Democrática y Regionalista" d'entamos de 1977. 

Formaben esta comisión d'entamu: el *Bloque de la Izquierda Asturiana (BIA)* que yera una plataforma d'estrema izquierda liderada pol Movimientu Comunista d'Asturies y el Partido Socialista Popular de Asturias (PSPA) de calter socialista, reformista y más moderáu. Los oríxenes del PSPA apunten en cierta manera a Democracia Socialista Asturiana de Pedro de Silva. El PSPA dexará les negociaciones dempués de participar tiempu abondo nelles dexando a BAI y a los **promotores independientes** ente ellos Xosé Lluis García Arias fundador de Conceyu Bable (Xuan Xosé Sánchez Vicente, otru de los fundadores, yera dirixente del PSPA).

## Resultaos eleutorales
Nes eleiciones nin UR nin el PSPA algamen representación. Unión Rexonalista tendría un 1,88% de votu y el PSPA 7,3%. Poco dempués de los comicios Unión Rexonalista desapaecerá y el PSPA enxertaríase nel PSOE.

### Congresu de los diputaos
Los tres primeros llugares na candidatura al Congresu de los Diputaos fueron los siguientes: Aida Fuentes Concheso, Antonio Massip Hidalgo y Manuel Hevia Carriles.

## Referencies

## Enllaces esternos
Escudu de Liberia

L**'escudu d'[[arma|armes]] de [[Liberia]]** ye una modificación del escudu de 1847. Nos sos símbolos amuesa la historia del país. Un barcu truxo los colonos al país de palmeres, qu'ellos ficieron prosperar col aráu y l'azadón. El sol simboliza la llibertá, que la palomba pregona a tol mundu. Sobro l'escudu, n'inglés se llee  (L'amor a la llibertá tráxonos equí). Embaxu l'escudu leese'l nome del país: “Republic of Liberia” (República de Liberia).

## Referencies

## Enllaces esternos
Bandera de Liberia

La **bandera de [[Liberia]]** ye perasemeyada a la bandera d'Estaos Xuníos. Dambes tán compuestes por varies franxes roxes y blanques pero nel casu de la bandera de Liberia son once y na d'Estaos Xuníos hai trece. Tamién na bandera liberiana'l cuadrante d'arriba más averáu al mástil ye de color azul pero namái contién una estrella de cinco puntes blanca nel so interior.

L'asemeyamientu cola bandera d'Estaos Xuníos espeya que'l país se formó con antiguos esclavos procedentes de los Estaos Xuníos. Les once franxes representen a los once signatarios (firmantes) de la Declaración d'Independencia de Liberia y los colores roxu y blancu simbolicen el coraxe y la escelencia moral. La estrella blanca ye l'elementu alusivu a la llibertá obtenida polos antiguos esclavos sobro l'azul que simboliza, la tierra africana. 

La bandera liberiana úsase como bandera de comeniencia por numberosos barcos de tol mundu yá que permite disponer de meyores condiciones fiscales y menores restricciones respeutu a otros países.

## Ver tamién
* Escudu de Liberia

## Referencies

## Enllaces esternos
Unidad del Pueblo

**Unidad del Pueblo** (UP), *Unidá del Pueblu* n'asturianu ye un partíu políticu que tien como ámbitu territorial Canaries. El so ideariu políticu ye d'izquierda ya independentista y les sos bases tan conformaes por trabayadores.

## Historia
Foi fundáu en 1998 nel conceyu de Santa Lucía de Tirajana (Gran Canaria), por sectores procedentes de Unión del Pueblo Canario (UPC), Unión de Nacionalistas de Izquierda (UNI) y Frepic-Awañak.
Posteriormente participaría nel proceso de confluencia de distintes corrientes y organizaciones que daría llugar al surdimiento d'Alternativa Popular Canaria, llegando UP a sofitar a esti partíu. Nel añu 2005 surden diverxencies ente ambes organizaciones.

UP anguaño cunta con un conceyal nel Ayuntamientu de Santa Lucía de Tirajana.

## Ideoloxía
Defínese como un partíu d'izquierdes, partidariu d'un sistema políticu de calter socialista, y independentista, pues considera que'l Pueblu Canariu tien drechu al autodetermín y a la independencia.

## Referencies

## Enllaces esternos
*Web oficial
Frepic-Awañak

El **Frente Popular de las Islas Canarias** o **FREPIC-AWAÑAK** ye un partíu políticu d'izquierdes que busca la independencia de Canaries d'España. 

El so congresu constituyente foi en mayu de 1986. El FREPIC-AWAÑAK fórmase cola confluencia d'organizaciones polítiques minoritaries como la **Organización para los Comunistas Canarios** (OCC), o el PRAIC (**Partido Revolucionario Africano de las Islas Canarias**, organización política procedente del **[[Partido de los trabajadores Canarios]]** (PTC), brazu políticu del MPAIAC). 

### Congresu constituyente
Nel congresu constituyente celebráu en 1986 falóse de superar lo que consideraben "errores de la Unión del Pueblo Canario", y constitúyense en "l'embrión d'esi gran movimientu popular que nos llevará hasta la *República Popular Canaria*, unificando nel trescursu de la llucha a les clases y sectores populares canarios que tan, oxetivamente, en contra del dominiu colonial y pola independencia política total, refugando abiertamente y «a priori» cualesquier salida autonomista, aún d' aquelles que se proclamen como «pasos» previos al autodetermín y la independencia", definiendo al FREPIC como "una organización popular, en tanto y en cuanto aspira a ser frente de mases y non una élite revolucionaria.".

### Trayeutoria

El FREPIC-AWAÑAK nunca llegó a tener representación política. Los meyores resultaos eleutorales d'esta organización fueron nes eleiciones al Senáu de 1996, nes qu'algamó cerca de 5.000 votos. De magar esti momentu'l FREPIC-AWAÑAK nun tornó a presentase a les eleiciones.

Nos años últimos, tres esperimentar delles escisiones y abandonos de la formación, el FREPIC-AWAÑAK vien faciendo una política d'averamientu a Marruecos (faciendo dures crítiques al Frente Polisariu), y tanto dende la derecha como dende otros sectores del independentismu acusaselos de tar financiada pola monarquía marroquina. Tamién dende distintos sectores políticos señálase una derechización nos plantegamientos d'esti partíu. 

Anguaño'l FREPIC-AWAÑAK ta encadarmáu na islla de Gran Canaria.

El secretariu xeneral del FREPIC-AWAÑAK ye Tomás Quintana.

## Referencies

## Enllaces esternos
* [frepic@canariasestado.org/ Correo electrónico del Frepic Awañak]
Endavant

**Endavant**-Organització Socialista d'Alliberament Nacional (Alantre-Organización Socialista de Lliberación Nacional) ye una organización política d'izquierda, nacionalista catalana cuyo ámbitu d'actuación son los denomaos Países Catalanes (Països Catalans). Los sos son la independencia y unificación de los Países Catalanes, y el socialismu. 

Surdió en xunetu de 2001 tres la disolución de la Plataforma per la Unitat d'Acció (Plataforma pola Unidá d' Aición).

## Referencies

## Enllaces esternos
 
* Páxina oficial.
Bandera de Madagascar

La **bandera nacional de [[Madagascar]]** foi adoptada'l 14 d'ochobre de 1958, dos años enantes de la independencia, mentantu Madagascar preparaba un referendu sobro'l so estatus na Comunidá Francesa.

Los colores de la bandera representen la hestoria de Madagascar, el so naguar pola independencia y les sos clases tradicionales. El bermeyu y el blancu yeren los colores del Reinu de Merina, que sucumbió énte Francia en 1896. Yeren usaos na bandera de la última monarca de Merina, la reina Ranavalona III. Puen indicar los oríxenes étnicos del pueblu malgaxe nel Sureste Asiáticu, y tamién apaecen na bandera d'Indonesia. El verde yera'l color de los Hova, la clas predominante de campesinos plebeyos, que desempeñó un importante papel na axitación escontra Francia y nel movimientu independentista.

## Ver tamién
* Escudu de Madagascar

## Referencies

## Enllaces esternos
Escudu de Madagascar

El **sellu oficial de [[Madagascar]]** ye de 1993. Ye un discu doráu qu'amuesa nel so centru'l mapa de Madagascar sobro fondu platiáu. Na so parte superior represéntense en forma estilizada árboles Ravenala y sobro los árboles el lema *Republikan'i Madagasikara* (República de Madagascar). Na parte d'abaxo hai una tiesta de güe bermeya sobro campos d'arroz. Baxo ellos una espiga d'arroz a cada llau del llema en malgaxe *Tanindrazana, Fahafahana, Fandrosoana* (Patria, Llibertá, Progresu).

## Ver tamién
* Bandera de Madagascar

## Referencies

## Enllaces esternos
Países catalanes

**Países Catalanes** (en catalán *Països Catalans*) ye'l términu aplicáu por dellos pa denomar los territorios nos que se fala catalán o valencianu. Ye un términu análogu al de francofonía o hispanoamérica, utilizáu pa identificar territorialmente la presencia d'una comunidá llingüística dixebrada n'estremaes partes de países o rexones. Esisten, d'esta miente, otros denomatos alternativos como **Países de Llingua Catalana**. D'otra miente'l términu toma un cariz políticu na ideoloxía que defende la esistencia d'una nación cultural sofitada en dicha comunidá llingüística y el so autodetermín como pasu p'algamar un estáu de so y dixebráu. A esto se-y conoz como pancatalanismu.

El conxuntu de la presencia territorial de la comunidá llingüística catalana ta formáu por:
* Cataluña (*Catalunya*).
* Islles Baleares (*Illes Balears*).
* Andorra, onde'l catalán ye l'únicu idioma oficial.
* Comunidá Valenciana (*Comunitat Valenciana*), onde la llingua co-oficial denómase nel estatutu d'autonomía valencianu (*valencià*).
* La rexón histórica francesa del Rosellón (*Catalunya Nord*), zona qu'abarca a les comarques históriques del Rosellón, el Capcir, el Conflent, el Vallespir y la parte norte del antiguu condáu de la Cerdaña, denomada Alta Cerdaña, integraes dientru del departamentu francés de los Pirineos Orientales (númberu 66), onde'l catalán nun tien reconocencia oficial.
* Una zona d'Aragón que llenda con Cataluña a la que denomen La Franxa de Poniente (*La Franja de Ponent*), conformada poles comarques de La Llitera (*La Llitera*) y el Matarraña (*Matarranya*), en tornu al cincuenta por cientu de la Ribagorza (*Ribagorça*), Baxu Cinca (*Baïx Cinca*) y Caspe-Baxu Aragón (*Caspe-Baïx Aragó*) zaragozanu. Nelles, el catalán nun ye oficial, pero obtuvo cierta reconocencia por parte de les lleis aragoneses dende l'añu 1990.
* La ciudá sarda d'Alguer (*l'Alguer*,*L'Alghero*, Cerdeña, Italia), onde'l catalán ye cooficial col italianu y el sardu.
* La pequeña rexón murciana d'El Carche (*el Carxe*), compuesta por unes poques pedaníes de los conceyos d'Abanilla, Xumilla y Yecla, que tienen unos 500 habitantes son de fala valenciana, y onde'l catalán nun tien reconocencia oficial.

## Ver tamién
* Pancatalanismu
Kyoto

**Kyoto** (京都市 Kyōto-shi, en asturianu, "ciudá capital") ye una importante ciudá de Xapón, alcontrada na parte central de la islla de Honshu. Ye la capital de la Prefeutura homónima y tradicionalmente tamién foi considerada capital de la Rexón de Kansai, anque ésta sía solo una referencia xeográfica más qu'un territoriu alministrativu concretu. Asina mesmu, ta integrada dientro de la Rexón metropolitana de Keihanshin, compuesta peles árees circundantes de les ciudaes d'Osaka, Kobe y la mesma Kyoto. Cunta con una población d'alredor de 1.474.570 d'habitantes (a fecha de 2015), asitiándose ente les ciudaes xaponeses más poblaes. L'área total del territoriu de la ciudá ye de 827,90 km².

La so importancia histórica deber al fechu de qu'ente los años 794 y 1868 constituyó la capital de Xapón, acoyendo la sede de la Corte imperial y otres instituciones. Nel añu 1868 l'emperador Meiji decidió treslladar la sede de la corte a Tokiu, quedando la ciudá definitivamente nun segundu planu. Mientres la Segunda guerra mundial foi la única gran ciudá xaponesa que nun resultó bombardiada pola Fuercies Aérees del Exércitu de los Estaos Xuníos. Por esta razón, a día de güei sigue constituyendo una de les importantes urbes xaponeses, con un ricu patrimoniu históricu, artísticu y arquiteutónicu. El 11 d'avientu de 1997 tuvo llugar nesta ciudá la firma d'un protocolu qu'escorría l'oxetivu d'amenorgar les emisiones de gases d'efeutu ivernaderu que causen el calentamientu global. L'alcuerdu internacional acabaría siendo conocíu popularmente como'l Protocolu de Kyoto.

Kyoto dispón d'una rede desenvuelta de tresporte per carretera y ferrocarril; Anque nun dispón d'aeropuertu propiu, esisten nes cercaníes dos aeropuertos internacionales, como los d'Osaka y Kansai. El so patrimoniu históricu y monumental, y los sos diversos espacios escénicos y culturales convertir nun importante centru receptor de turismu (tanto nacional como internacional). Ente los sos monumentos más representativos atópense'l Palaciu Imperial, el Castiellu Nijō, el Kinkaku-ji y el Ginkaku-ji, o'l Santuariu Heian y el Fushimi Inari-taisha, amás d'otros munchos. Dende l'añu 1994 parte d'estos monumentos tán reconocíos pola Unesco como Patrimoniu de la Humanidá, al pie de otros monumentos alcontraos nes ciudaes d'Uji y Otsu.

La Universidá de Kyoto, fundada en 1897 y con 22.192 alumnos, ye considerada como una de les meyores universidaes en Xapón. Acordies col ranking del magacín británicu *[[Times Higher Education]]*, la Universidá de Kyoto quedaría en segunda posición ente les universidaes nipones y na 25ª posición ente toles universidaes del mundu.

## Referencies

## Enllaces esternos
Arama 36/37

**ARAMA 36/37** ye l'acrónimu de *Asociación pa la Recuperación de l'Arquiteutura Militar Asturiana 1936-1937*, coleutivu formáu por investigadores y estudiosos de la inxeniería militar que tienen por oxetivu la catalogación y caltenimientu de los resclavos de construcciones defensives de la Guerra civil n'Asturies.

## Referencies

## Enllaces esternos
*Sitiu web oficial
Europa FM

**Europa FM** ye una cadena de radio musical d'España perteneciente al grupu Atresmedia.

Según datos del Estudiu Xeneral de Medios (EGM), obtuvo na tercer folada de 2006 una cifra de 516.000 oyentes.

El so conteníu musical ta basáu polos grandes ésitos nacionales y internacionales dende los años 90 hasta anguaño , siendo claramente el pop/rock l'estilu que predomina.

## Llocutores
Patrick D. Frutos, Jorge Moreno, Pablo León, Juanjo Ruiz, Rocío Santos, Jordi Munné, Laura Trigo, Albert Buscarons, Jose Miguel Cruz, Julie Thomasoro, Josep Lobató, Oriol Sabat y Venus.

## Referencies

## Enllaces esternos
Frente Andaluz de Liberación

El **Frente Andaluz de Liberación** (**FAL**) foi un partíu andaluz fundáu en 1989 por seutores procedentes de la Yama’a Islámica d'Al-Andalus ya independentes. El FAL pretendía recuperar la cultura árabe ya islámico d'Al-Andalus. El so simbolu yera la estrella d'ocho puntes. En 1990 foi ún de los partíos que fixeron Nación Andaluza.

## Eleiciones
*Eleiciones autonómiques d'Andalucía 1990: 1.633 votos (0.06%)

## Referencies
Nación Andaluza

**Nación Andaluza** ye un partíu nacionalista andaluz d'ideoloxía independentista fundáu en 1991. El so muérganu d'espresión ye la revista *Independencia*. Ye miembru fundador de la coalición Asamblea d'Andalucía, qu'abandonó en 2004.

## Eleiciones
*Eleiciones autonómiques andaluces de 1994: 9.690 votos (0,27%)
*Eleiciones autonómiques andaluces 1996: 5.846 votos (0,14%)
*Eleiciones al Congresu de 1996: 3.505 votos (0,08%)

## Referencies
Rafael Fernández

**Rafael Luis Fernández Álvarez**  foi un dirixente políticu asturianu. Vilbu de Purificación Tomás, fía del socialista asturianu Belarmino Tomás Álvarez, presidente del Conseyu Soberanu d'Asturies y Lleón. Foi un políticu perteneciente a la Federación Socialista Asturiana (FSA-PSOE). 

Tres el congresu del 15 d'ochobre de 1936 en Xixón nel que nació la Federación Asturiana de la Juventud Socialista Unificada (JSU) Rafael Fernández foi escoyíu secretariu xeneral de la JSU d'Asturies. Formará parte del Conseyu Interprovincial d'Asturies y Lleón y llueu del Conseyu Soberanu d'Asturies y Lleón), foi Conseyeru de Facienda.

Exiliáu en Méxicu tres la ocupación d'Asturies poles tropes franquistes (agostu de 1937), torna del exiliu en 1977. Foi'l presidente, de magar 1978, del Conseyu Rexonal d'Asturies (nome del muérganu provisional preautonómicu creáu p'Asturies pol Gobiernu d'Adolfo Suárez) hasta l'aprobación del Estatutu d'Autonomía (30 d'avientu de 1981). Poro, pue consideráselu'l primer presidente del Principáu d'Asturies.

## Referencies

## Enllaces esternos
Federación Asturiana de la Juventud Socialista Unificada

La **Federación asturiana de les Mocedaes Socialistes Unificaes** ñaz en Xixón el 15 d'ochobre de 1936 nun Congresu onde se fusionen les mocedaes comunistes y socialistes que yá na Revolución de 1934 tuvieren averamientu. Ñacía la Federación asturiana de les Juventudes Socialistas Unificadas (JSU). 

La primer comisión executiva tuvo formada por:

*Rafael Fernández Secretariu Xeneral
*Francisco Fernández («Pancho») 
*Lucio Losa 
*Andrés Ibargüen 
*Emilio Bayón 
*Luis Roca de Albornoz
*Federico Patán 
*Purificación Tomás
*Ángel León 
*Valentín Calleja 
*Marino Granda
*Luis Coca 
*Alberto Fernández.

## Referencies

## Enllaces esternos
Estrella colorada

La **estrella colorada** de cinco puntes, un pentagrama ensin el pentágonu interior, ye un símbolu del socialismu y el comunismu que representa los cinco deos de la man del trabayador y los cinco continentes. Una versión menos frecuente suxer que les cinco puntes de la estrella representen a los cinco grupos sociales que posibilitaríen el tránsitu al socialismu, a saber: la mocedá, los militares, los trabayadores industriales, los campesinos agricultores y los intelectuales. 

La estrella bermeya ye y foi usada en banderes y escudos d'estaos socialistes, lo que pue verse na bandera de la República Federal Socialista de Yugoslavia, tamién ye usada por grupos y partíos independentistes de tendencia socialista, como la bandera estelada en Cataluña, la estreleira en Galicia, l'Asturina n'Asturies. 
Delles veces la foz y el martiellu son puestos dientro o debaxo de la estrella. Dende la esapaición del Bloque del Este, la estrella bermeya foi prohibida en dalgunos países, como Hungría.

El periódicu militar de la Xunión de Repúbliques Socialistes Soviétiques tamién se denomaba *Estrella Colorada*, n' rusu *[[Krasnaya Zvezda]]*, nome que caltién anguaño como voceru del Ministeriu de Defensa de la Federación Rusa. De la mesma, el muérganu oficial del Ejército Revolucionario del Pueblo (ERP), grupu guerrilleru arxentín d'orientación marxista activu mientres los años 1970, llamábase Estrella Colorada(en castellán Estrella Roja. Dellos clubes deportivos d'estaos socialistes usaron la estrella roja como emblema, esistiendo al menos dos con ese nombe:
* Estrella RColorada Belgráu, n' serbiu *Crvena Zvezda*.
* Estrella Colorada Leipzig, n' alemán *Roter Stern*.

## Otros usos
Tamién tienen una estrella encarnada como logo o emblema el proyeutu Mozilla, la cerveza Heineken y l'estáu de California, ensin nenguna connotación socialista.

## Ver tamién
*Bandera Collorada
*Foz y martiellu
*Orde de la Estrella Colorada
*Estreleira
*Asturina
*Estelada

## Referencies

## Enllaces esternos
Pedro de Silva Cienfuegos-Jovellanos

**Pedro de Silva Cienfuegos-Jovellanos**  ye un abogáu, escritor y políticu asturianu que foi presidente del Principáu d'Asturies ente 1983 y 1991.

Nel añu 1975 fundó'l coleutivu Democracia Socialista, que más tarde pasaría a integrase nel Partido Socialista Popular que finalmente acabaría formando parte del PSOE en 1978. En mayu de 1983 resultó vencedor de les eleiciones n'Asturies, colo que foi nomáu Presidente del Principáu. Repitió trunfo na siguiente convocatoria, calteniéndose nel cargu hasta mayu de 1991. Esi añu retiróse de la práutica de la política activa. 

Dende entós, centra la so actividá na creación lliteraria, asina como na so profesión d'abogáu. Prueba d'ello ye que collabora de forma habitual como articulista con delles publicaciones periódiques y revistes. Ganó'l premiu "La sonrisa vertical" pol so llibru de rellatos *Kurt*, en 1998. La so primer novela asoleyóla col nomatu de *Carlos del Busto*.

## Obres
### Ensayos
**El regionalismo asturiano*
**Asturias, realidad y proyecto*
**El druida del bosque*
**Miseria de la novedad*
**Las fuerzas del cambio*

### Novela
**Proyecto Venus letal*
*Kurt (XX Premiu La Sonrisa Vertical)
**Dona y Deva*
**Una semana muy negra*
**El tranvía*
*La mosca, una historia de amor
*El rector

### Poesía
**La ciudad*
**La Luna es un instrumento de trabajo*
*Los gestos de la tarde
*Las horas grises: tres miradas

## Referencies

## Enllaces esternos
Folk

Entiéndese por **música folclórica** (del inglés *folk*: ‘pueblu’) la música popular propia d'un país o d'una rexón. Xeneralmente ye tresmitida de xeneración en xeneración. La música folclórica nun ha confundise cola música *[[Música folclórica d'Estaos Xuníos|folk]]* de los Estaos Xuníos, que constitúi un estilu musical que trescendió les fronteres del so país d'orixe y se popularizó en munchos países del mundu.

Estilos de música folclórica según los sos países d'orixe:

* Música folclórica d'Asturies
* Música folclórica de Colombia
* Música folclórica de Chile
* Música folclórica d'Ecuador
* Música folclórica d'Estaos Xuníos
* Música folclórica d'España
* Música folclórica de Méxicu
* Música folclórica de Portugal
* Música folclórica de Perú
* Música folclórica de Venezuela

## Referencies

## Enllaces esternos

* La música tradicional nel condáu de Niza (Francia): cientos d'archivos MIDI, lletres y partitures (inglés, francés y occitanu).
* Cancioneros de música tradicional en versión MIDI  Alredor de 2000 archivos con melodíes populares d'España, Portugal y Andorra.
Deva

**Deva** pue facer referencia a:

* El monte Deva, nel conceyu de Xixón.
* La parroquia de Deva, nel conceyu de Xixón.
* El ríu Deva, que discurre ente Asturies y Cantabria y desemboca nel mar Cantábricu.
* La Deva, peña cercada na costa de la parroquia de Bayas.
* La diosa celta Deva.
Andrés Montes

**Andrés Montes**  foi un conocíu llocutor deportivu español.

De padre gallegu y madre cubana, fizo retransmisiones deportives (incluindo fútbol) dende 1980. Trabayó pa Radio Cadena Española, la COPE, Radio Marca o Antena 3 Radio con José María García. Dende 1996 narró, xunta Antoni Daimiel, les retransmisiones de la NBA en España pa Canal +.

N'abril de 2006 anunció so fichaxe por la Sexta, que-y encargaría los comentarios del Mundial de fútbol d'Alemaña de 2006, apoyáu pol ex-futbolista Julio Salinas y por Antonio Esteva. Tamién comentó'l Mundial de baloncestu de Xapón 2006, xunta los ex-xugadores Juan Manuel López Iturriaga y Juan Domingo de la Cruz. Con esti pasu a la televisión n'abiertu, Andrés Montes pasó a ser aínda más conocíu si cabe. Ye conocíu'l so estilu desenfadáu y únicu, percurriendo a un argot específicu d'inventiva propio.

## Referencies

## Enllaces esternos
Ríu San Isidru

El **San Isidru** ye un ríu del sur de la zona central d'Asturies. Ye afluente del ríu Ayer, esti a la so vez afluente del ríu Caudal y esti del ríu Nalón.

Nacencia: na Cordillera Cantábrica, cerca del Picu Toneu (2.094 m), nel conceyu asturianu d'Ayer. 

Desembocaura: confluye col ríu Ayer en Santibanes de la Fuente, nel conceyu d'Ayer. 

Llonxitú: 19 km. 

Afluentes principales: nengún

Poblaciones qu'atraviesa: Felechosa, Pola del Pinu, Yanos, Coḷḷanzo y Santibanes de la Fuente.

## Referencies

## Enllaces esternos
Islla de Tapia

**La Islla de Tapia** (n'eonaviegu *A Illa de Tapia*, en castellanu *Isla de Tapia*) ye una pequeña islla asturiana na villa de Tapia de Casariego (Asturies), de forma amesetada y bordeada d'arrecife. Posee na so cima un faru. Construyóse un malecón pal accesu a la islla, que continúa hacia un dique d'abrigu que se prollonga dende'l suroeste de la islla pa protexer el puertu pesqueru.

## Referencies
Lucía Etxebarria

**Lucía Etxebarria de Asteinza**  ye una escritora española. 

La so familia ye del País Vascu (Bermeo). Trabayó como traductora y camarera, ente otros, y llicencióse en Filoloxía Inglesa. Publicó'l so primer llibru, la biografía de Courtney Love ("Aguanto Esto") en 1996. 

Gracies a Ana María Matute consiguió publicar la so primer novela *[[Beatriz y los cuerpos celestes]]*.

Tien ganao abondos premios.

## Premios
* 1998 Premiu Nadal, *[[Beatriz y los cuerpos celestes]]*
* 2001 Premiu Primavera, *De todo lo visible y lo invisible*
* 2004 Premiu Planeta, *Un milagro en equilibrio*

## Plaxu
En 2001, la revista Interviú acusó a la escritora de plaxar al poeta lleonés Antonio Colinas, Premiu Nacional de Lliteratura, nel so llibru *Estación de Infierno* (2001). El semanariu afirmó tamién que na so primer novela, la exitosa *Amor, curiosidad, prozac y dudas* (1997), incluyía nes sos páxines frases dafechamente lliterales de "Nación Prozac", de la periodista y escritora d'Estaos Xuníos Elizabeth Wurtzel. L'autora española defendióse reivindicando'l drechu a la intertestualidá y afirmó que taba siendo víctima d'un acosu mediáticu que-y taba resultando "tan traumáticu como una violación". Etxebarria demandó por un presuntu delitu d'intromisión nel honor a la revista, pero Interviú foi absuelta'l 4 de febreru de 2003 con una sentencia del xulgáu de primer instancia númberu 52 de Madrid, u se determinó que nun hubiere tala intromisión nel so honor, darréu que: "la revista dio información veraz (...), Etxebarria plaxó a don Antonio Colinas". L'autora apeló entós al Tribunal Constitucional.

## Obra
### Novela
* *[[Amor, curiosidad, prozac y dudas]]* (1997).
* *[[Beatriz y los cuerpos celestes]]* (1998).
* *Nosotras que no somos como las demás* (1999).
* *De todo lo visible y lo invisible* (2001).
* *Una historia de amor como otra cualquiera* (2003).
* *[[Un milagro en equilibrio]]* (2004).
* *[[Cosmofobia]]* (2007).
* *Lo verdadero es un momento de lo falso* (2010)
* *El contenido del silencio* (2011)
* *Dios no tiene tiempo libre* (2013)
* *Cuentos clásicos para chicas modernas* (2013)

### Poesía
* *Estación de infierno* (2001).
* *Actos de amor y placer* (2004).

### Ensayu
* *La historia de [[Kurt Cobain|Kurt]] y [[Courtney Love|Courtney]]: aguanta esto* (1996).
* *La Eva futura. La letra futura* (2000).
* *En brazos de la mujer fetiche* (2002), mit Sonia Núñez Puente.
* *[[Courtney Love|Courtney]] y yo* (2004).
* *[[Ya no sufro por amor]]* (2005).
* *[[El club de las malas madres]]* (2009), con Goyo Bustos.

### Scripts
* *Sobreviviré* (1999). 
* *[[Amor, curiosidad, prozac y dudas]]* (2001). 
* *La mujer de mi vida* (2001). 
* *I love you baby* (2001). 

### Otros
* *La vida por delante: voces desde y hacia Palestina* (2005).

## Referencies

## Enllaces esternos
* Xat (27/04/2004) a www.elmundo.es
Fiesta de Los Humanitarios

La **Fiesta de los humanitarios** de Samartín ye una fiesta que se celebra cada 11 de payares en Morea, nel conceyu d'Ayer.

## Descripción
Básicamente, la fiesta consiste nuna misa cantada con acompañamientu de gaita, tres de la que se celebra un desfile con carroces, onde los participantes van vistíos con traxes tradicionales.

Los Humanitarios ye una asociación de calter gastronómicu qu'empobina la fiesta del mesmu nome dende va casique un sieglu. 

Nel día de la fiesta ye vezu comer un menú típicu de fabada asturiana (fabes, tocín, chorizu y morciella), y como postre casadielles y panchón. Esti últimu, ye un duce típicu d'Ayer, fechu con miges de pan d'escanda y mantega.

## Referencies

## Enllaces esternos
Stefanie Sun

**Stefanie Sun** (**孙燕姿**  ye una cantante pop en mandarín, inglés y otros dialeutos chinos. 

## Albums

## Premios

## Links

*Web oficial (chinu)
*YanziUnlimited Singapore  
*Sun Yan Zi International Fanclub 
*Yanzi News Site 
*Sun Yanzi Fanlisting 
*孫燕姿聯合國 
*孫燕姿地帶(香港歌迷會) 
*Karazen: Stefanie Sun Album Reviews & Chinese Lyrics 

## Referencies

## Enllaces esternos
Nuevo León

L'Estáu Llibre y Soberanu de Nuevo León asítiase al noroeste de Méxicu y llenda col estáu de Tamaulipas nel este, col de Coahuila nel oeste, al sur colos estaos de Zacatecas y San Luis Potosí y al norte comparte una frontera de 15 km col Estáu de Texas n'Estaos Xuníos. La so capital ye la ciudá de Monterrey.

## Referencies

## Enllaces esternos
Robert De Niro

**Robert De Niro**  ye un actor norteamericanu, ganador de dos premios de l'Academia (Óscars). Ye célebre por sos actuaciones en papeles de gangsters y de personaxes conflictivos y turbulentos.

## Filmografía

## Premios y nomamientos
;Premios Óscar 

;Premios Globu d'Oru 

;Premios BAFTA 

;Premios SAG 

;Festival Internacional de Cine de Venecia 

;Festival Internacional de Cine de San Sebastián

;Premios de la Crítica Cinematográfica 

;National Board of Review 

## Referencies

## Enllaces esternos
MediaWiki

**MediaWiki** ye un motor pa wikis baxo llicencia GPL, programáu en PHP usando MySQL como sirvidor de base de datos y sobre Apache, anque tamién pue instalase n'otros sirvidores web. Anque se desenrolló pa Wikipedia y los otros proyeutos de la fundación Wikimedia, algamó un creciente usu a partir de 2005, y anguaño hai munchos wikis basaos nesti software que nun tienen rellación nenguna con dicha fundación. La mayoría d'ellos dedíquense a la documentación de software o a temes especializaos.

Tamién se llama *MediaWiki* al espaciu de nomes onde tán los mensaxes del so interfaz llistos pa la torna a la llingua llocal de cada wiki.

## Historia
Foi escritu orixinalmente pa la Wikipedia pol estudiante y desendolcador Magnus Mankse. Primero, la Wikipedia emplegaba un software basada en Perl denomada UseModWiki (a esti periodu conózselu como la "Fase I" pola comunidá wikipedista). Llueu, camudaráse a PHP ("Fase II") el 25 de xineru del 2002. Esti día ye remembráu como'l Día de Magnus Manske.

A metanes del 2002, el códigu foi reescritu y ameyoráu ("Fase III"); dende aquella ta desendolcándose de magar el mesmu. El 29 d'agostu del 2003, el motor wiki emplegáu na Wikipedia, hasta aquel momentu ensin nome, bautizóse col nome de **MediaWiki**. Esti escoyóse xugando col nome de la Fundación Wikimedia. 

Dende esta data, siguieron publicándose versiones llibres pa descarga y puen emplegase en proyeutos que nun tengan un res que ver cola Wikipedia.

## Instalación
Encamiéntase instalar Mediawiki sobre Linux. En casu de facelo dende Windows, XAMPP ye un paquete de Software llibre que facilita la xera.

## Enllaces esternos

* Páxina oficial 

## Referencies
Llagu Ausente

El **llagu Ausente** ye un llagu na provincia de Lleón, conceyu de Lillo, al sureste del Puertu de San Isidro, nel circu glaciar formáu polos Picos Requexines y Ausente, en so vertiente norte. Alcuéntrase a una altitú 1.750 m.

## Accesu
Per Asturies aportar dende Felechosa (Ayer), pela comarcal AS-253 (18 km) o dende Llión aportar por Isoba (Puebla de Lillo), siguiendo la carretera provincial LE-331 hasta'l Puertu San Isidru, dende onde se toma la carretera que va al circu de Cebolléu. Accédese per una pista de tierra ente turberes onde'l circu con una llixera rimada, a cuerpu tárdase 1 hora y 18 min., con un desnivel de subida de 350 metros nun llargor de unos 3 km.

## Referencies

## Enllaces esternos
Picu Tonéu

El **Picu Tonéu** ta astiáu nel estremu sur del conceyu d'Ayer, na divisoria con Llión en plena Cordillera Cantábrica. Ye'l cumal cimeru con 2.094 metros. Accedese dende'l Puertu San Isidru.

## Referencies

## Enllaces esternos
Risto Mejide

**Risto Mejide Roldán**  ye un direutor creativu catalán. 

## Actividá Profesional

Ye llicenciáu y MBA en Sistemes d'Información por ESADE. Lleva más de 8 años exerciendo comu creativu publicitariu, formando parte d'axencies como Bassat Ogilvy&Mather, Saatchi&Saatchi, Leagas-Delaney o Euro RSCG. Anguaño exerz de direutor creativu na empresa *S,C,P,F…, responsable d'algunos de los meyores spots publicitarios.

## Operación Trunfu

El fechu que significó'l saltu a la popularidá de Risto y la so aparición n'estremaos programes de televisión y medios escritos foi la so participación nel programa musical de Telecinco Operación Trunfu 2006, en calidá de xuráu, onde les sos charles afilaes y sarcástiques haza concursantes, profesores ya inclusive equipu del propiu programa fízo-y captar l'atención de numberosos siguidores, llevantando polémica col productor musical y direutor de l'Academia, Kike Santander, ente otros. Esta controversia, xunida a un peculiar estilu personal (relaxáu, seriu, fríu) y xunto coles sos carauterístiques gafes, sirvió-y pa ser una de les figures televisives importantes del momentu.

## Referencies
.ast

**.ast** ye'l dominiu d'Internet que reivindica una bona parte del movimientu pola defensa de la llingua asturiana pa que les páxines n'asturianu tengan el so propiu dominiu na rede. El nome vien del códigu internacional ISO 639-2 que correspuende a la llingua asturiana. Pel momentu, les campañes al rodiu del .ast son testimoniales y minoritaries, y céntrense en poner *banners* reivindicativos nes páxines web.

Al principiu de la campaña intentóse reivindicar el dominiu **[[.as]]**. Anque ye posible qu'un dominiu d'internet nun coincida col códigu de llingua, descartóse esti dominiu por coincidir col de la llingua asamesa.

A entamos del mes de xineru de 2007 ñaz una Asociación que pretende acomuñar a tol movimientu, nomada Asociación PuntuAst, que yá lleva más de 60 sofitos.

## Referencies

## Enllaces esternos
*Blog oficial de l'Asociación
Diputación Provincial d'Uviéu

La **Diputación Provincial d'Uviéu** foi una institución política de l'antigua Provincia d'Uviéu (güei Asturies) creada por mor de la división territorial de 1833, qu'esistió ente los años 1835 y 1982.

Sirvió para sustituyir a la Xunta Xeneral del Principáu d'Asturies y tenía la so sede na ciudá d'Uviéu. Cola aprobación del Estatutu d'Autonomía d'Asturies, la Diputación Provincial d'Uviéu desapaició dexando'l so sitiu de nuevu a la Xunta Xeneral.

## Ver tamién
*Provincia d'Uviéu

## Referencies
Merindá

Les **merindaes** yeren unes divisiones xeográfico-alministratives que se dieron a fines del sieglu XII nel reinu de Castiella y Navarra, que por esta dómina incluyía tolos territorios cántabros, conservando los sos topónimos y la so identidá. El merín yera'l representante del rei en dicha merindá.

Anguaño na Comunidá Foral de Navarra síguese calteniendo la merindá como dixebra histórica, alministrativamente foron sustituyíes polos partíos xudiciales.
En Vizcaya convirtiéronse en manconunidaes comarcales nes que se cantien l'alcordanza del so pasáu como merindá, un exemplu d'ello ye'l Duranguesado. Nel norte de Burgos, una ventena de conceyos formen, anguaño, la comarca de Las Merindades. Dalgún de los sos conceyos caltién esti nome: Merindad de Valdivielso, Merindad de Sotoscueva, Merindad de Valdeporres, Merindad de Montija y Merindad de Cuesta Urría.
La fonción de les merindaes yera la de ser un muérganu alministrativu imtermediu ente'l poder central y les villes ya señoríos.
Bandera d'Uviéu

La ** bandera d'[[Uviéu]]**, ye de color azul dafechu, y tien nel centru l'escudu d'Uviéu. Ye una bandera simple, que los sos rasgos básicos coinciden cola de la Comunidá Autónoma asturiana. 

## Ver tamién
* Escudu d'Uviéu
* Banderes d'Asturies

## Referencies

## Enllaces esternos
Asturies d'Uviéu

Les **Asturias d'Uviéu** faen referencia a una comarca histórica asturiana que s'estendía dende'l cursu enteru del ríu Eo na so parte occidental y hasta la cuenca del ríu Deva na oriental, comprendiendo toles valles ente estos dos ríos dende la costa hasta la Cordalera Cantábrica nel sur. La so capital taba n'Uviéu.

Comarca creada en 1230, por mor de la reorganización territorial de Fernandu III de Castiella, cuando los reinos de Lleón y Castiella xúnense dafechu. Nesta reorganización los conceyos de Ribedeva, Peñamellera Alta y Peñamellera Baxa, qu'enantes dependíen d'Uviéu, formen parte de la merindá castellana de les Asturies de Santillana con capital en Santillana del Mar.

Esta comarca desapaez cola división territorial d'España de 1833, creyándose la provincia d'Uviéu (l'Asturies d'anguaño)de la que s'esgayen los territorios asturianos de Burón (Fonsagrada y Negueira), Suarna y Piquín que dende entós pasen a depender de la nueva provincia de Lugo. Los territorios asturianos de Sayambre y Valdeón pasen a formar parte de la nueva provincia de Lleón. Los conceyos de Ribedeva y les dos Peñamelleres pasen a formar parte de la provincia d'Uviéu, yá qu'enantes pertenecíen les Asturies de Santiyana.

## Ver tamién
* Historia d'Asturies
* Provincia d'Uviéu
* Comarques historiques d'Asturies
* Asturies de Santillana

## Referencies

## Enllaces esternos
Provincia d'Uviéu

La **Provincia d'Uviéu** ye l'antiguu denomatu de la **Provincia d'Asturies** d'anguaño, creada en payares de 1833, con capital na ciudá d'Uviéu. N'abril de 1983, en cumplimientu cola disposición transitoria octava del Estatutu d'Autonomía d'Asturies, camudó'l so nome pol d'agora.

El so orixe ta na división territorial de 1833, que divide España en provincies. Abarca los territorios de la comarca histórica de les Asturies d'Uviéu de la que s'esgayaron los conceyos de Burón, Suarna, Sayambre y Valdeón, que pasaron a pertenecer a les provincies vecines de Lugo y Lleón respeutivamente, añadiéndo-y los conceyos de Ribedeva, Peñamellera Alta y Peñamellera Baxa que pertenecíen a les Asturies de Santillana, Provincia de Cantabria

La **Provincia d'Asturies** ye la única provincia d'Asturies.

## Ver tamién
*Diputación Provincial d'Uviéu
*Asturies
*Asturies d'Uviéu
*Asturies de Santillana

## Referencies

## Enllaces esternos